લોદી સેનાની તબાહી થયા બાદ. બપોરના સમયે યુદ્ધ અંતિમ નિર્ણય પર આવી ગયું. યુદ્ધ પૂર્ણ થતા ઈબ્રાહિમ લોદી યુદ્ધના મેદાન પર મૃત જોવા મળ્યો અને ઈતિહાસના પાના પર અંકિત થઈ ગયું કે ઈબ્રાહિમ લોદી યુદ્ધના મેદાનમાં મરનારો દિલ્હી સલ્તનતનો પ્રથમ મુસ્લિમ શાસક છે. જે તેના મરણબાદ પણ તેને લાગેલું સૌથી મોટું વસમુ હશે. અગાઉ કહ્યું તેમ ગ્લાલિયરના તોમર રજપૂતોએ લોદીનો સાથ આપેલો. જેના રાજાનું નામ હતું વિક્રમજીત. આ વિક્રમજીત પણ પાણીપતની લડાઈમાં મરી ગયો. દોલત ખાંને એમ હતું કે હવે હું દિલ્હીનો સુલ્તાન અને સમ્રાટ છું, ત્યાં જેને ફારસીમાં મોગલ અને આપણી ભાષમાં મુઘલ કહેવાય છે, તે બાબરે દિલ્હીની ગદ્દી પર પોતાની કમર ટેકવી દીધી હતી. આ સાથે જ ભારતનો પ્રથમ મુઘલ સમ્રાટ બાબર બન્યો.